Vermiste vrou se liggaam in vlak graf gevindArgieffoto Die ontbinde liggaam van ŉ vermiste vrou van Witrivier in Mpumalanga is in ŉ vlak graf gevind. Sers. Gerald Sedibe, provinsiale polisiewoordvoerder, het gesê die “gruvonds” is Maandagoggend in ŉ veld buite die dorp gemaak. “ŉ Man wat vee in ŉ veld in die Kabokweni-omgewing laat wei het, het op die vrou se liggaam afgekom nadat hy bewus geraak het van ŉ onaangename reuk,” het Sedibe gesê. “Hy het gaan ondersoek instel en liggaamsdele gesien wat bo die grond uitsteek.” Die polisie is ontbied en hulle kon op die toneel vasstel dit is die liggaam van ŉ vrou. Sy is later as Thembelihe Base geïdentifiseer wat sedert 10 Augustus vermis was. “Die oorledene is die aand voordat sy verdwyn het, in die teenwoordigheid van ŉ 26-jarige man gesien. Die man is Maandag in verband met haar moord in hegtenis geneem,” het Sedibe gesê. Die verdagte moet binnekort in die Kabokweni-landdroshof verskyn.